CELEX: 62020TN0745
Language: fi
Date: 2020-12-21 00:00:00
Title: Asia T-745/20: Kanne 21.12.2020 – Symphony Environmental Technologies ja Symphony Environmental v. parlamentti ym.

15.2.2021   
            
            
               FI
            
            
               Euroopan unionin virallinen lehti
            
            
               C 53/54
            
         
      Kanne 21.12.2020 – Symphony Environmental Technologies ja Symphony Environmental v. parlamentti ym.
      (Asia T-745/20)
      (2021/C 53/70)
      Oikeudenkäyntikieli: englanti
      
         Asianosaiset
      
      
         Kantajat: Symphony Environmental Technologies plc (Borehamwood, Yhdistynyt kuningaskunta) ja Symphony Environmental Ltd (Borehamwood) (edustajat: G. Harvey, P. Selley, Solicitors, J. Holmes, QC ja J. Williams, Barrister)
      
         Vastaajat: Euroopan parlamentti, Euroopan unionin neuvosto ja Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  katsomaan, että vastaajat ovat SEUT 340 artiklan toisen kohdan ja/tai perusoikeuskirjan 41 artiklan 3 kohdan mukaisessa sopimussuhteen ulkopuolisessa vastuussa tiettyjen muovituotteiden ympäristövaikutusten vähentämisestä 5.6.2019 annetun Euroopan parlamentin ja neuvoston direktiivin (EU) 2019/904 (1) 5 artiklan ja johdanto-osan 15 perustelukappaleen antamisen osalta (siltä osin kuin ne koskevat oxo-biohajoavaa muovia)
               
            
                  —
               
               
                  velvoittamaan näin ollen vastaajat korvaamaan kantajille aiheutuneen vahingon – mukaan lukien oikeudenkäynnin aikana aiheutunut mahdollinen lisävahinko ja/tai todennäköinen ennakoitavissa oleva vahinko – korkoineen, joiden suuruus määritetään tässä oikeudenkäynnissä
               
            
                  —
               
               
                  toissijaisesti velvoittamaan asianosaiset esittämään tuomioistuimelle kohtuullisessa ajassa tuomion antamisen jälkeen luvut, jotka koskevat asianosaisten sopiman korvauksen määrää, tai – jos sovintoon ei päästä – velvoittamaan asianosaiset esittämään tuomioistuimelle saman ajan kuluessa vaatimuksensa korvauksen suuruudesta
               
            
                  —
               
               
                  joka tapauksessa velvoittamaan vastaajat korvaamaan kantajille tässä oikeudenkäynnissä aiheutuneet kulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan vastaajat toimivat 5 artiklassa säädetyn kiellon valmistelun ja hyväksymisen yhteydessä lainvastaisesti ja laiminlöivät sopimussuhteen ulkopuolisia velvoitteitaan kantajia kohtaan, ja tämä on SEUT 340 artiklan ja/tai perusoikeussopimuksen 41 artiklan nojalla korjattava. Kantajat väittävät, että 5 artiklassa säädetyn kiellon hyväksymiseen liittyy menettelyvirheitä, sillä loukataan lainvastaisesti suhteellisuusperiaatetta ja/tai se perustuu ilmeisiin arviointivirheisiin.
               
            
                  2)
               
               
                  Toinen kanneperuste, jonka mukaan kantajille on aiheutunut ja/tai heille todennäköisesti aiheutuu vahinkoa, mukaan lukien a) ansionmenetystä, b) vahinkoa maineelle ja/tai c) yrityksen arvon alenemista vastaajien (yhteisen tai yksilöllisen) lainvastaisen käyttäytymisen vuoksi.
               
            
                  3)
               
               
                  Kolmas kanneperuste, jonka mukaan vastaajien (yhteisen tai yksilöllisen) lainvastaisen käyttäytymisen ja kantajille aiheutuneen ja/tai todennäköisesti aiheutuvan vahingon välillä on riittävä syy-yhteys.
               
            
         (1)  EUVL 2019, L 155, s. 1